ליידי גאגא

סטפני ג'ואן אנג'לינה ג'רמנוטה (באנגלית: Stefani Joanne Angelina Germanotta; נולדה ב-28 במרץ 1986), הידועה בשם הבמה ליידי גאגא (Lady Gaga), היא זמרת, דוגמנית, אשת עסקים, פזמונאית, ושחקנית אמריקאית.

בילדותה, גאגא הופיעה בערבי מיסה ובהצגות בבית הספר, ובגיל 17 החלה ללמוד באוניברסיטת ניו יורק. מאוחר יותר עזבה כדי להתקדם בקריירת המוזיקה שלה. לאחר שביטלה את החוזה עם חברת ההקלטות דאף ג'אם עבדה ככותבת שירים לזמרים מפורסמים בחברת "Sony/ATV", בה חתמה על חוזה משותף עם אינטרסקופ רקורדס. בשנת 2007 החלה להופיע במועדונים ופסטיבלים ושנה לאחר מכן, הפכה לזמרת בינלאומית עם אלבום הבכורה "The Fame". מהאלבום יצאו כמה סינגלים שהגיעו למקום הראשון במצעד הבילבורד הוט 100, "Just Dance" ו-"Poker Face". האלבום הוצא מחדש בשנת 2009 במיני-אלבום "The Fame Monster" שכלל את הסינגלים "Bad Romance", "Telephone" ו-"Alejandro".

חמשת אלבומי האולפן שהוציאה לאחר מכן נכנסו הישר אל פסגת מצעד הבילבורד 200 בארצות הברית. אלבומה השני משנת 2011, "Born This Way" כלל מוזיקת רוק אלקטרוני וסינת'-פופ ובשבוע הראשון לצאתו מכר מעל למיליון עותקים. הסינגל המוביל שלו הפך לשיר הנמכר ביותר בהיסטוריית אייטונס לאחר שמכר גם הוא מעל למיליון עותקים בפחות משבוע. בעקבות אלבומה השלישי מ-2013, "Artpop" שהושפע ממוזיקת דאנס אלקטרוני שכלל את הסינגל "Applause", גאגא שינתה את ז'אנר המוזיקה שלה והוציאה אלבום ג'אז משותף עם הזמר טוני בנט (2014), "Cheek to Cheek" ומאוחר יותר את אלבום הקאנטרי והרוק הקל (2016), "Joanne". גאגא שיחקה תפקידים ראשיים בין השנים 2015–2016 בסדרה "אימה אמריקאית" שבזכותה זכתה בפרס גלובוס הזהב בתואר השחקנית הטובה ביותר ובשנת 2018 בסרט הדרמה המוזיקלי "כוכב נולד". בפסקול הסרט, "A Star Is Born" נכלל הסינגל "Shallow" שהפך לשיר עם מספר זכיות הפרסים הרב ביותר בהיסטוריה.<ref></ref> גאגא חזרה לז'אנר הדאנס-פופ שלה עם אלבומה השישי, "Chromatica" שהוציא את הסינגל החמישי שלה במקום הראשון במצעד הבילבורד הוט 100, "Rain on Me" בשנת 2020.

במשך שנות הקריירה שלה, גאגא מכרה מעל 150 מיליון סינגלים ו-30 מיליון אלבומים ובכך נכללת ברשימת האמנים שיאני המכירות בכל הזמנים ומוכתרת כמוזיקאית הרביעית המרוויחה ביותר בעשור של 2010. הישגיה כוללים 14 שיאי גינס, 13 פרסי גראמי, 2 פרסי גלובוס הזהב, פרס אוסקר מתוך כ-4 מועמדויות, 18 פרסי VMA, ו-3 מועמדויות לפרס אמי. בשנת 2015 היא הוכרזה כאמנית השנה של בילבורד ובמקום הרביעי ברשימת המוזיקאיות הגדולות ביותר בערוץ VH1 ב-2012. במגזין טיים, הגיעה למקום השני בסקר האנשים המשפיעים ביותר בעשור האחרון. תרומתה של גאגא לקהילה והאקטיביזם החברתי שלה כוללים עבודה הקשורה למודעות לבריאות הנפש ולזכויות קהילת הלהט"ב. בשנת 2012, הקימה את הארגון ללא מטרת רווח, "Born This Way Foundation" המתמקד בהעצמת בני נוער, עזרה בבריאות הנפש ומניעת בריונות. בשנת 2019, הוציאה לאור את מותג הקוסמטיקה הטבעוני שלה, "Haus Laboratories".

==קורות חיים==
===1986–2005: ילדות וראשית חיים===
סטפני ג'ואן אנג'לינה ג'רמנוטה נולדה ב-28 במרץ 1986 בבית החולים לנוקס היל במנהטן, ניו יורק שבארצות הברית למשפחה קתולית אמידה להורים ממוצא איטלקי. קיימים אצלה שורשים צרפתיים קנדיים רחוקים יותר בנוסף.<ref></ref> אביה ג'וזף ג'רמנוטה הוא יזם אינטרנט, ואמהּ, סינתיה לואיס (לבית ביסט), היא פילנתרופית ואשת עסקים.<ref></ref> יש לה אחות צעירה בשם נטלי שמאוחר יותר הפכה למעצבת האופנה שלה.<ref></ref> באחד הראיונות שלה אמרה שהיא גאה על המקום הכלכלי של משפחתה וכי הוריה הגיעו ממעמד נמוך ועבדו קשה לכל דבר.<ref></ref><ref></ref> מגיל 11 למדה ב"סייקרט הארט" בית ספר רומי קתולי פרטי לבנות. היא תיארה את הביטחון העצמי שלה בתקופת התיכון כ"מסור מאוד, ממושמע מאוד, אבל גם קצת חסר ביטחון". היא ראתה את עצמה כלא שייכת וסיפרה שלעגו לה על היותה "פרובוקטיבית מדי או אקסצנטרית מדי".

גאגא החלה לנגן בפסנתר בגיל ארבע לאחר שאמה התעקשה שתהפוך ל"צעירה תרבותית" ומאז השתתפה בשיעורי פסנתר והתאמנה בילדותה. הוריה עודדו אותה להמשיך במוזיקה ורשמו אותה למחנה לאומנויות יצירה. כנערה הופיעה בערבי מיסה. היא שיחקה בתפקיד הראשי של אדלייד במחזמר "ברנשים וחתיכות" וכפיליה ב"דבר מצחיק קרה לי בדרך לפורום" בתיכון רג'יס שבניו יורק. בנוסף, היא גם למדה משחק מתודי במכון לי שטרסברג לתיאטרון וקולנוע במשך עשר שנים. גאגא החלה להשתתף באודישנים לתוכניות בניו יורק אך לא התקבלה. למרות זאת הופיעה בתפקיד משנה כתלמידת תיכון בפרק בסדרה "הסופרנוס" משנת 2001 שכותרתו הייתה "סיפור המוזדל".<ref></ref> מאוחר יותר חשפה את נטייתה למוזיקה:
<blockquote>.<ref></ref></blockquote>
בשנת 2003 בגיל 17, גאגא התקבלה באופן מוקדם לפרויקט "21 לאומנויות שיתופיות" בבית הספר למוזיקה באוניברסיטת ניו יורק והחלה להתגורר במעונות סטודנטים. באותה תקופה היא למדה מוזיקה ושיפרה את כישורי כתיבת השירים שלה על ידי כתיבת מאמרים על אומנות, דת, סוגיות חברתיות ופוליטיקה. בעבודת הגמר שלה כללה את אמני הפופ ספנסר טוניק ודמיאן הירסט.<ref></ref> בשנת 2005 היא עזבה את לימודיה במהלך הסמסטר השני כדי להתמקד בקריירת המוזיקה שלה.<ref></ref> באותה שנה, היא שיחקה תפקיד של לקוחה זועמת בתוכנית מתיחות ריאליטי של MTV.<ref></ref> בראיון בשנת 2014, סיפרה גאגא שנאנסה בגיל 19 ובעקבות כך עברה מאוחר יותר טיפול נפשי ופיזי.<ref></ref> לאחר האירוע החלה לסבול מהפרעת דחק פוסט-טראומטית ואמרה שתמיכת הרופאים, המשפחה והחברים בזמנו עזרה לה.<ref></ref>

=== 2005–2007: תחילת הקריירה ===
בשנת 2005 הקליטה גאגא שני שירים עם זמר ההיפ הופ מלה מל לספר שמע שליווה את רומן הילדים של קריקט קייסי "הפורטל בפארק".<ref></ref> בנוסף היא הקימה להקה בשם "SGBand" עם מספר חברים מניו יורק. הלהקה הופיעה ברחבי העיר והפכה לחלק מסצנות המועדונים של מרכז העיר. לאחר התצוגה החדשה של היכל התהילה של כותבי השירים בשנת 2006, גאגא קיבלה המלצה למפיק המוזיקה רוב פוסארי.<ref></ref> פוסארי שיתף פעולה עם גאגא שנסעה מדי יום לניו ג'רזי לפיתוח שירים ולהלחנת חומרים חדשים במוזיקה שלה.<ref></ref> המפיק סיפר כי היה לאדם הראשון שקרא לה בשם הבמה שלה "ליידי גאגא" שנגזר מהשיר "Radio Ga Ga" של להקת הרוק הבריטית קווין. גאגא מופיעה בפסטיבל "Lollapalooza" בשנת [[2007]]פוסארי וגאגא הקימו חברה בשם "Team Lovechild" לקידום הקריירה שלה. הם הקליטו והפיקו שירי אלקטרופופ ושלחו אותם לבכירים בתעשיית המוזיקה. ג'ושוע סרובין, ראש האמנים והרפרטואר בחברת התקליטים דאף ג'אם אהב את השירים שהוציאו ולאחר מכן הבוס שלו החתים את גאגא בחברה בספטמבר 2006.<ref></ref> היא הוצאה מחברת התקליטים שלושה חודשים מאוחר יותר וחזרה לבית משפחתה לחג המולד. היא החלה להופיע במופעים ניו-בורלסקיים שלטעמה ייצגו חופש.<ref></ref> במהלך תקופה זו פגשה את האמנית ליידי סטארלייט שעזרה לה לגבש את תדמיתה ואופן לבושה הייחודי על הבמה.<ref></ref> היא החלה להופיע איתה במועדונים במרכז העיר והופעותיהן היו ידועות כ"הרוק שואו האולטימטיבי של הפופ בורלסק" שהיו למחווה של שנות השבעים.<ref></ref> מאוחר יותר באותה שנה, הופיעו בפסטיבל המוזיקה "Lollapalooza" שבו נעצרה גאגא עקב לבושה החשוף. מאוחר יותר התייחסה לאירוע ואמרה כי "אני אמנית וזו הדרך שלי להביע את עצמי, זו אופנה!".

לאחר שהתמקדה בתחילתה במוזיקת דאנס אלקטרונית, החלה גאגא לשלב בשיריה מנגינות פופ וסגנון רוק של זמרים כמו דייוויד בואי ולהקת קווין. בזמן שהיא וסטארלייט המשיכו בהופעותיהן, המפיק פוסארי המשיך בפיתוח השירים שיצר איתה ושלח אותם למפיק ומנהל התקליטים וינסנט הרברט. בנובמבר 2007, החתים הרברט את גאגא בחברת התקליטים שלו סטיירמליין רקורדס.<ref></ref> לאחר ששימשה ככותבת שירים בתקופת ההתמחות שלה בהוצאות המוזיקה, חתמה על עסקת פרסום עם חברת סוני. כתוצאה מכך, היא החלה לכתוב שירים לזמרים מפורסמים בהם בריטני ספירס, פרגי, ניו קידס און דה בלוק, הפוסיקט דולז, ועוד. הזמר האמריקאי אקון שגם היה חתום בחברת התקליטים התרשם מיכולות השירה שלה כאשר שמע אותה כזמרת ליוי.<ref></ref> הוא ניסה לשכנע את ג'ימי איובין שהיה יושב הראש והמנכ"ל של חברת התקליטים אינטרסקופ רקורדס ליצור חוזה משותף בכך שגאגא תחתום עם התווית של החברה ובכך תהפוך ל"שחקן הראשי" שלו.<ref></ref> בסוף שנת 2007 נפגשה גאגא עם כותב השירים והמפיק רדוואן ושיתפה איתו פעולה באולפן ההקלטות במשך שבוע לכתיבת אלבום הבכורה שלה,<ref></ref> וחתמה בחברה "Cherrytree Records" שהקים המפיק והיוצר מרטין קיזרבאום שאיתו גם כתבה ארבעה שירים. למרות הבטחת חוזה התקליטים, היא סיפרה שמספר תחנות רדיו הביעו ביקורות שליליות כלפי המוזיקה שלה, והשיבה להם בכך שאמרה "שמי ליידי גאגא הייתי בזירת המוזיקה במשך שנים, ואני אומרת לכם, זה הדבר הבא".

===2008–2010: פריצה, The Fame Monster ו-The Fame ===
בשנת 2008, גאגא עברה להתגורר בלוס אנג'לס כדי לעבוד עם חברת התקליטים שלה על אלבום הבכורה שלה ובנוסף הקימה צוות מעצבי אופנה משלה, "Haus of Gaga".<ref></ref> ב-19 באוגוסט 2008 יצא האלבום "The Fame" בו הציגה אובססיה מובהקת לחיי העושר והפרסום של הוליווד שהגיע למקומות הראשונים באוסטריה, קנדה, גרמניה, אירלנד, שווייץ והממלכה המאוחדת לצד החמישייה הראשונה במצעדי אוסטרליה וארצות הברית.<ref></ref> במצעד הבילבורד 200, הוכתר במיקום ה-12 ברשימת האלבומים הגדולים של כל הזמנים.<ref></ref> שני הסינגלים הראשונים שלו, "Just Dance" ו-"Poker Face" הגיעו לפסגות המצעדים של אוסטרליה, קנדה, הממלכה המאוחדת, אירלנד, וארצות הברית במצעד הבילבורד הוט 100.<ref></ref> "Poker Face" הוכתר כסינגל הנמכר ביותר של שנת 2009 בעולם לאחר שמכר כ-9.8 מיליון עותקים והגיע לתואר יהלום לאחר שמכר מעל ל-10 מיליון עותקים בארצות הברית בשנת 2018.<ref></ref> הסינגלים "Eh, Eh (Nothing Else I Can Say)", "LoveGame", "Paparazzi" יצאו לאור מאוחר יותר.<ref></ref> גרסאות רמיקס של השירים מהאלבום הוספו במיני-אלבום השני של גאגא, "Hitmixes" באוגוסט 2009.<ref></ref> בטקס פרסי גראמי ה-52, זכה אלבום הבכורה ו-"Poker Face" בפרס בקטגוריות אלבום הדאנס הטוב ביותר והקלטת הדאנס הטובה ביותר.<ref></ref>
The Monster ball tour" בשנת 2010 שבסיומו הגיע להכנסות בגובה 227.4 מיליון דולר ונכלל ברשימת "מסעי ההופעות המרוויחים בהיסטוריה".]]
בשנת 2009 החלה גאגא בחימום המופעים של סבב ההופעות השני של להקת הבנות הפוסיקט דולז "Doll Domination Tour" באירופה ואוסטרליה.<ref></ref> לאחר מכן, יצאה לסיבוב ההופעות הראשון שלה לקידום אלבום הבכורה "The Fame Ball Tour", שנמשך מחודש מרץ עד ספטמבר 2009. במהלכו, הופיעה בישראל בחודש אוגוסט בגני התערוכה בתל אביב. בעודה מופיעה ברחבי העולם, כתבה גאגא כ-8 שירים חדשים אותם הוציאה במיני-אלבום השלישי שלה, "The Fame Monster" ב-18 בנובמבר 2009.<ref></ref> הסינגל המוביל מתוכו, "Bad Romance" יצא כחודש לפני כן, וזכה להצלחה בינלאומית כאשר צעד במקום הראשון במעל ל-26 מצעדי מדינות והפך לקליפ הנצפה ביותר ביוטיוב באפריל 2010,<ref></ref> הוא הושמע בשבוע אחד באמריקה כ-10,859 פעמים ושבר שיא שלא היה כמותו 17 שנים, הוא נכלל כאחד מתוך הסינגלים הנמכרים בכל הזמנים ובארצות הברית הפך לסינגל השני של גאגא שזכה בתואר יהלום. באותה שנה השתתפה בגרסת רמיקס יחד עם הזמרת ביונסה לשירה "Video Phone". הסינגל השני מהאלבום, "Telephone" בו מתארחת ביונסה הפך לשירה ה-4 של גאגא בראש מצעד הסינגלים הבריטי ונכנס גם הוא לרשימת הסינגלים הנמכרים בכל הזמנים.<ref></ref> הקליפ לשיר מכיל קטעים פרובוקטיביים רבים, דבר שגרם למהומה ברחבי העולם. העירום והגסות שהציג הובילו להגבלה שלו ביוטיוב כאשר רק מי שמלאו לו 18 שנה רשאי לצפות בו. מאוחר יותר הוכתר בשיא גינס. "Alejandro" יצא ב-20 באפריל 2010 כסינגל השלישי. הקליפ שלו זכה לגינויים מצד ליגת הנצרות הקתולית בארצות הברית שטענה כי גאגא מחללת את הדת.<ref></ref>

באפריל 2010 הפכה לאדם הראשון שצבר כחצי מיליארד צפיות במצטבר בעמוד היוטיוב שלה.<ref></ref> בטקס פרסי הווידאו קליפים של MTV לשנת 2010, זכתה בכ-8 פרסים מתוך 13 מועמדויות כולל קטגוריית וידאו השנה, בכך שברה שיא חדש לאחר שהפכה לאדם המועמד ביותר בטקס אחד בהיסטוריית הפרס ולזמרת הראשונה שמועמדת עם 2 שירים שונים לפרס וידאו השנה בערב אחד.<ref></ref> בטקס פרסי גראמי ה-53 זכה "The Fame Monster" בפרס אלבום הפופ הטוב ביותר לצד "Bad Romance" בקטגוריות הווידאו קליפ הטוב ביותר ושיר הפופ הטובה ביותר. הסינגל האחרון מהאלבום, "Dance in the Dark" יצא ב-26 ביולי 2010.<ref></ref> בסיומו של מסע ההופעות הראשון שלה, גאגא תכננה לצאת למסע משותף יחד עם הראפר האמריקאי קניה וסט בשם "Fame Kills: Starring Kanye West and Lady Gaga" ב-10 בנובמבר 2009, אך לאחר תקריתו בטקס פרסי הווידאו קליפים של MTV עם הזמרת טיילור סוויפט, הסבב בוטל ללא הודעה רשמית.<ref></ref>

בשנת 2009 גאגא קבעה שיא חדש בכך שהחזיקה כ-150 שבועות במצעד הסינגלים הבריטי והפכה לאמנית עם מספר ההורדות הדיגיטליות הגבוה ביותר בארצות הברית בשנה אחת עם כ-11.1 מיליון הורדות שמכרה,<ref></ref> שיא זה נרשם בספר השיאים של גינס.<ref></ref> נכון לשנת 2019, "The Fame" בשילוב עם "The Fame Monster" מכרו כ-15 מיליון עותקים בעולם.<ref></ref> בנובמבר 2009 יצאה גאגא לסיבוב ההופעות השני שלה בשם, "The Monster Ball Tour" שכלל כ-203 הופעות.<ref></ref> באותה תקופה הוציאה את אלבום הרמיקסים הראשון שלה, "The Remix" שהגיע למקום הראשון ביוון ורוסיה ומוכתר נכון לאוגוסט 2019 במקום החמישי ברשימת אלבומי הרמיקסים הנמכרים בכל הזמנים.<ref></ref><ref></ref><ref></ref> סבב ההופעות נמשך עד חודש מאי 2011 והרוויח כ-227.4 מיליון דולר מתוך 2.5 מיליון כרטיסים, בכך הוכתר כסבב ההופעות המרוויח ביותר של אמן בכורה.<ref></ref><ref></ref> בטקס פרסי המוזיקה הבריטית בשנת 2010, גאגא הופיעה כמחווה להתאבדותו של מעצב האופנה אלכסנדר מקווין.<ref></ref> לפני מותו של הזמר מייקל ג'קסון, גאגא הייתה אמורה להשתתף בסבב ההופעות הקבוע שלו, "This Is It" בהיכל הספורט O<sub>2</sub> ארנה בלונדון.<ref></ref> באותה תקופה, גאגא השתתפה במספר עסקאות בהם, שיתוף פעולה עם חברת המוצרים האלקטרונים "Monster Cable Products" ליצירת אוזניות בהשראתה,<ref></ref> ושיתוף פעולה עם החברה פולרויד בינואר 2010 שבה הפכה למפיקה של מוצרי צילום תמונות בשם, "Gray Label".<ref></ref> שיתוף פעולתה עם המפיק רוב פוסארי הוביל לתביעה כנגד צוות ההפקה שלה, "Mermaid Music LLC". גאגא הובחנה באותו זמן כחולת זאבת אך אמרה כי היא לא סובלת מתסמינים ושומרת על אורח חיים בריא.<ref></ref>

=== 2010–2015: Cheek to Cheek, Artpop, Born This Way ===
גאגא מופיעה במהלך אירוע בבית העירייה של [[סידני, אוסטרליה בחגיגות יום הולדתו של הנשיא ה-42 של ארצות הברית, ביל קלינטון, 2011]]
בפברואר 2011, הוצא לאור הסינגל הראשון מאלבום האולפן השני של גאגא, "Born This Way". השיר קיבל הצלחה עולמית, ונמכר ביותר ממיליון עותקים תוך חמישה ימים, בכך הוכתר בשיא גינס בקטגוריית השיר הנמכר ביותר בפרק הזמן הקצר ביותר בהיסטוריית אייטונס.<ref></ref> במצעד הבילבורד הוט 100, הופיע היישר במקום הראשון לצד כ-25 מצעדי מדינות בנוסף. נכון לשנת 2012, מכר מעל ל-14 מיליון עותקים ונכלל ברשימת השירים הנמכרים בכל הזמנים.<ref></ref> חודשיים לאחר מכן, יצא הסינגל השני "Judas", ביציאתו זכה לביקורות חריפות מצד קהילות נוצריות שגינו אותו וקראו להחרים אותו, במצעדים צעד בעשרת המובילים במדינות רבות כולל ארצות הברית.<ref></ref> "The Edge of Glory" יצא כסינגל השלישי בחודש מאי. בניגוד לעבודתה של גאגא, הקליפ לשיר הציג אותה בנקודת מבט פשוטה יותר, כאשר היא רוקדת ומתהלכת ברחוב ללא רקדני גיבוי וכוראוגרפיה מורכבת. במצעד הבילבורד הוט 100 הגיע בשיאו למקום השלישי.<ref></ref>

האלבום, "Born This Way" יצא ב-23 במאי 2011. בשבועו הראשון, מכר כ-1.1 מיליון עותקים בארצות הברית ונכנס לראש מצעד הבילבורד 200 כמו כן במצעדי אוסטרליה, ארגנטינה, קנדה, רוסיה, יפן ועוד.<ref></ref> ברחבי העולם מכר כ-8 מיליון עותקים והועמד ל-3 קטגוריות של פרס גראמי, בהן המועמדות השלישית ברצף של גאגא לאלבום השנה.<ref></ref> מגזין רולינג סטון הכליל את האלבום ברשימת 500 האלבומים הגדולים בכל הזמנים בשנת 2020.<ref></ref> בצילומי הקליפ של הסינגל הרביעי, "You And I" גאגא הכירה את השחקן האמריקאי טיילור קיני והחלה עימו במערכת יחסים בחודש יולי.<ref></ref> באפריל 2012 יצאה לסיבוב ההופעות השלישי שלה, "Born This Way Ball". הסבב הסתיים כחודש מוקדם מהצפוי לאחר ביטולה של גאגא מאחר שנפצעה בירכה הימנית ועברה ניתוח באותה תקופה, ביטולי המופע נאמדו בכ-25 מיליון דולר ובסיומו גרף כ-183.9 מיליון דולר.<ref></ref>

בשנת 2011 הוציאה גאגא מספר שירים משותפים יחד עם טוני בנט גרסת ג'אז לשיר "The Lady Is a Tramp", עם אלטון ג'ון בשיר "Hello Hello" שהוקלט לסרט האנימציה "Gnomeo & Juiet", ועם צמד הקומדיה לונלי איילנד והזמר ג'סטין טימברלייק בשיר, (The Golden Rule).<ref></ref> מאוחר יותר גאגא ביצעה מופע מיוחד בבית העירייה של סידני באוסטרליה כדי לחגוג את יום הולדתו ה-65 של הנשיא ה-42 של ארצות הברית ביל קלינטון.<ref></ref> באותה שנה זכתה בשני פרסי הווידאו קליפים של MTV. בחודש נובמבר הופיעה בספיישל בטלוויזיה של ארצות הברית לחג ההודיה בשם, "A Very Gaga Thanksgiving" שבו צפו כ-5.7 מיליון צופים אמריקאים ומאוחר יותר יצא בתור המיני אלבום הרביעי של גאגא, "A Very Gaga Holiday".<ref></ref> ב-2012 גאגא כיכבה בפרק המוקדש לה בסדרה משפחת סימפסון לצד הופעתה בסרטים התיעודים של הזמרים קייטי פרי, "Katy Perry: Part of Me" וטוני בנט, "The Zen of Bennett".<ref></ref> באותה שנה, הוציאה את הבושם הראשון שלה, "Fame" שמכר נכון ל-2013 כ-30 מיליון בקבוקים ברחבי העולם והרוויח כ-1.5 מיליארד דולר.<ref></ref> ב-2014 הוציאה את הבושם השני בהשראתה, "Eau de Gaga".<ref></ref>גאגא בשנת [[2014 במהלך סבב ההופעות, "ArtRave: The Artpop Ball"]]
בתחילת 2012, גאגא החלה לעבוד על אלבום האולפן השלישי שלה. באוגוסט 2013 הוציאה לאור את הסינגל המוביל, "Applause" שהגיע למקום הראשון בהונגריה, רוסיה, לבנון, ספרד וקוריאה הדרומית.<ref></ref> קליפ המילים לשיר "Aura" מתוך האלבום יצא בחודש אוקטובר לקידום הסרט "מצ'טה קטלני" שבו גאגא משתתפת בתפקיד מתנקשת בשם הזיקית. הסרט קיבל ביקורות שליליות והכניס פחות מתקציבו בסך 33 מיליון דולר.<ref></ref> הסינגל השני מהאלבום, "Do What U Want" בשיתוף אר. קלי יצא מאוחר יותר באותו חודש. בארצות הברית הגיע למקום ה-13 במצעד הבילבורד הוט 100. בשנת 2019 לאור הטענות שהועלו נגד קלי בהתעללות מינית במספר נשים גאגא הסירה את השיר מכל שרתי המוזיקה והתנצלה על שיתוף הפעולה עימו.<ref></ref> ב-6 בנובמבר 2013 יצא לאור אלבומה השלישי, "Artpop", וזכה לביקורות מעורבות. במצעד הבילבורד 200 הגיע למקום הראשון כמו כן ביפן, מקסיקו, הממלכה המאוחדת, שווייץ, ואוסטריה. נכון לשנת 2018 מכר מעל ל-3.9 מיליון עותקים ברחבי העולם.<ref></ref> "" יצא כסינגל האחרון במרץ 2014.<ref></ref>

גאגא השתתפה בפרק מיוחד של התוכנית "סאטרדיי נייט לייב" בנובמבר 2013 שבו ביצעה את "Do What U Want" יחד עם אר. קלי ושיר נוסף מן האלבום "Gypsy".<ref></ref> לאחר שערכה ספיישל שני של חג ההודיה בטלוויזיה יחד עם "החבובות", הופיעה יחד עם הזמרת האמריקאית כריסטינה אגילרה בעונה החמישית של תוכנית הכישרונות "The Voice".<ref></ref> במרץ 2014, גאגא החלה בסבב הופעות קבוע בשם, "Lady Gaga Live at Roseland Ballroom" שבו נכללו כ-7 מופעים.<ref></ref> חודשיים לאחר מכן, יצאה לסיבוב ההופעות השלישי שלה, "ArtRave:The Artpop Ball".<ref></ref> ב-13 בספטמבר הופיעה בפארק הירקון לעיניי יותר מ-30 אלף צופים והפתיעה את הקהל כשביצעה שיר עם טוני בנט. לאחר שעזבה את ישראל, אמרה לסוכנות איי.פי: "אני מקווה לשתף בזה את העולם, שיידעו כולם שבטוח להיות עכשיו בתל אביב... זה היה הבית שלי כשהייתי שם והרגשתי שם אנרגיה נפלאה". בסוף חודש ספטמבר אמרה לעיתון אינדפנדנט הבריטי "זה היה פנטסטי! תל אביב הייתה מדהימה! נקודת המבט של העולם על ישראל היא לא מציאותית. זה מקום יפהפה והאנשים במצב רוח מצוין... הייתה לי הופעה מוצפת ברגשות עם המעריצים האלה. זה היה נפלא".

הסבב כלל ביקור במדינות אשר בוטלו בסבב "Born This Way Ball" ובסיומו הכנסותיו נאמדו בכ-83 מיליון דולר והוא הוכתר כסיבוב ההופעות השביעי המצליח ביותר של 2014. באותה תקופה גאגא נפרדה מהמנהל הוותיק של הקריירה שלה טרוי קרטר בטענה של "הבדלים יצרתיים" ביניהם.<ref></ref> מאוחר יותר היא ומנהלה החדש בובי קמפבל הצטרפו לחברת הבידור, "Artist Nation".<ref></ref> באותה שנה, הופיעה בתפקיד משנה בסרט "עיר החטאים: עלמה להרוג", והפכה לשגרירה של מותג האופנה ורסצ'ה בקולקציית אביב-קיץ 2014 בקמפיין בשם "ליידי גאגא למען ורסצ'ה".<ref></ref><ref></ref> בספטמבר 2014 הוציאה גאגא יחד עם טוני בנט אלבום ג'אז משותף בשם "Cheek to Cheek".<ref></ref> האלבום הפך לשלישי ברצף של גאגא בפסקת מצעד הבילבורד 200 בארצות הברית ובנוסף זכה בפרס גראמי בקטגוריית אלבום הפופ המסורתי הטוב ביותר.<ref></ref> לקידומו הוציאה את שני הסינגלים "Anything Goes", "I Can't Give You Anything but Love".<ref></ref> מאוחר יותר יצאו לסבב הופעות משותף לקידום האלבום בשם "Cheek to Cheek Tour" מחודש דצמבר 2014 עד אוגוסט 2015 וכלל כ-38 הופעות באמריקה הצפונית ואירופה ובסיימו גרף מעל 15.3 מיליון דולר.

=== 2015–2017: אימה אמריקאית, מופע הסופרבול, Joanne===
בפברואר 2015 גאגא התארסה לבן זוגה טיילור קיני.<ref></ref> לאחר הצלחתו הבינונית של "Artpop", החלה בשינוי סגנון מוזיקה חדש, שינוי זה ניכר באלבומה "Cheek to Cheek" המשותף עם טוני בנט. בטקס פרסי אוסקר ה-87 הופיעה כמחווה לזמרת ג'ולי אנדרוז וביצעה מספר שירים מהסרט "צלילי המוסיקה", הופעתה הוכתרה כאחת הטובות ביותר שלה על ידי בילבורד. מאוחר יותר כתבה יחד עם הפזמונאית דיאן וורן את השיר "Til It Happens to You" לסרט התיעודי "The Hunting Ground",<ref></ref> שזיכה אותה בפרס סטלייט ובמועמדותה הראשונה לפרס אוסקר.<ref></ref> באותה שנה, גאגא הוכתרה כאשת השנה של בילבורד וזכתה בפרס האייקון של היכל התהילה של כותבי השירים.<ref></ref><ref></ref> באותה שנה, גאגא החלה לשחק בתפקיד ראשי בעונה החמישית של הסדרה "אימה אמריקאית" בה גילמה בעלת מלון בשם אליזבת. בטקס פרסי גלובוס הזהב ה-73 זכתה בפרס השחקנית הטובה ביותר על משחקה. בחודש אוקטובר הופיעה בסרט האופנה של הצלם ניק קייט משנת 2015 לקמפיין קולקציית האביב של המעצב טום פורד בשנת 2016,<ref></ref> והייתה אחת העורכות במהדורת 99 של מגזין האופנה ווג בינואר 2016 שהציג כ-16 שערים שונים.<ref></ref> על כך, קיבלה את פרס עורך השנה בטקס פרסי האופנה בלוס אנג'לס.<ref></ref>
גאגא מופיעה במחצית מופע ה[[סופרבול LI שהשיג כ-117.5 מיליון צפיות בארצות הברית]]
בפברואר 2016, גאגא שרה את ההמנון הלאומי של ארצות הברית במשחק הסופרבול 50.<ref></ref> מאוחר יותר באותה שנה, הופיעה בטקס פרסי אוסקר ה-88 עם "Til It Happens to You" ולוותה על הבמה כ-50 נפגעי תקיפות מיניות,<ref></ref> לצד הופעתה בטקס פרסי גראמי ה-58 כמחווה לזמר דייוויד בואי שנפטר באותה שנה ואף קעקעה את פרצופו בין צלעה לירכה השמאלית. באותו חודש זכתה בפרס מיוחד בקטגוריית האמן הצעיר של מוזיאון גראמי.<ref></ref> בחודש יולי, מערכת היחסים בינה לבין טיילור קיני הסתיימה בטענה כי הקריירה של גאגא הפריעה ליחסים ביניהם. מספטמבר עד נובמבר 2016, שיחקה בעונה השישית של "אימה אמריקאית: רואנוק" בתפקיד מכשפה, גאגא אמרה כי תפקידה בעונה החמישית של הסדרה השפיע על המוזיקה העתידית שלה שגרם לה להציג את "אומנות החושך".<ref></ref> בספטמבר 2016, הוציאה לאור את הסינגל המוביל של אלבומה החמישי "Perfect Illusion", שהגיע לראשי המצעדים בצרפת ובלגיה ולמקום ה-15 בארצות הברית.<ref></ref> האלבום, ששמו "Joanne", נקרא על שם דודתה המנוחה של גאגא ששימשה כהשראה לכתיבתו. הוא יצא ב-21 באוקטובר 2016 והפך לאלבומה הרביעי בפסגת מצעד הבילבורד 200, מה שהופך אותה לאישה הראשונה שמגיעה לראש המצעד כ-4 פעמים שונות בעשור של 2010.<ref></ref> הסינגל השני שלו, "Million Reasons" יצא כחודש לאחר מכן והגיע למיקום הרביעי במצעד הבילבורד הוט 100.<ref></ref> מאוחר יותר גאגא הוציאה את הסינגל השלישי והאחרון הנושא את שם האלבום, "Joanne" בגרסת פסנתר אשר מאוחר יותר זכה בפרס הגראמי בקטגוריית ביצוע הפופ הטוב ביותר.<ref></ref> לקידום האלבום, גאגא יצאה לסיבוב הופעות שיווקי בשם "Diva Bar Tour".<ref></ref>

ב-5 בפברואר 2017 גאגא הופיעה במופע המחצית של הסופרבול LI. בתחילת הופעתה, הוצגו כ-100 רחפנים מוארים מעל האצטדיון "nrg" של יוסטון.<ref></ref> הוא הוכתר מאוחר יותר כמופע הסופרבול השני הנצפה ביותר בכל הזמנים עם כ-117.5 מיליון צופים בארצות הברית.<ref></ref> הופעתה הביאה לזינוק של כ-410,000 הורדות של שיריה במדינה והועמדה לפרס אמי.<ref></ref> ערוץ הטלוויזיה "CBS Sports" הכתיר את הופעתה במקום השני ברשימת הופעות הסופרבול הטובות ביותר בתולדותיו.<ref></ref> בחודש אפריל גאגא הופיעה בפסטיבל המוזיקה קואצ'לה שבו שרה לראשונה את הסינגל שלה, "The Cure" שהגיע לעשרת המובילים במדינות אוסטרליה, סקוטלנד, הונגריה וסלובקיה.<ref></ref> באוגוסט יצאה גאגא לסיבוב ההופעות החמישי שלה, "Joanne World Tour" עליו הכריזה לאחר הופעתה במחצית הסופרבול.<ref></ref> הפקת האלבום והופעותיה באותה תקופה הופיעו בסרט התיעודי שלה, "Gaga: Five Foot Two" שהוקרן לראשונה בנטפליקס בחודש ספטמבר.<ref></ref> לאורך הסרט, מוצגים קטעים שלה סובלת מכאבים כרוניים ממחלת הפברומיאלגיה שלה שהביאו לכך שביטלה את עשר ההופעות האחרונות של "Joanne World Tour" שגרף בסיומו כ-94.9 מיליון דולר מ-842,000 כרטיסים שנמכרו לאורכו והוכתר כסבב ה-14 המרוויח של השנה.<ref name=":1"></ref><ref></ref>

=== 2018–2020: A Star Is Born, Enigma ו-Chromatica===
במרץ 2018, גאגא תמכה בהפגנת המצעד למען חיינו בוושינגטון והוציאה גרסת כיסוי לשיר "Your Song" של הזמר אלטון ג'ון מאלבומו "Revamp". בהמשך אותה שנה היא כיכבה בסרט "כוכב נולד", לצד בראדלי קופר בגרסה המחודשת של הסרט הנושא את אותו שם משנת 1937. הסרט עוקב אחר מערכת היחסים של אלי עם הזמר ג'קסון מיין (אותו מגלם קופר) שנהיית עם הזמן למתוחה יותר ויותר כאשר הקריירה של אלי מתחילה לבלוט.<ref></ref> קופר ניגש לגאגא לראשונה לאחר שראה אותה מופיעה בגיוס תרומות למחקר הסרטן והציע לה להשתתף בסרט. בתור מעריצה של עבודתו, הסכימה להצעה מאחר שהיא מציגה התמכרות ודיכאון. "כוכב נולד" הוקרן לראשונה בפסטיבל הסרטים הבינלאומי ה-75 בוונציה לאותה שנה ויצא בהמשך ברחבי העולם בחודש אוקטובר.<ref></ref> הופעתה של גאגא בסרט זכתה לביקורות משבחות על ידי מבקרי הקולנוע בהם פיטר בראדשאו מהעיתון הבריטי הגרדיאן שאמר "גאגא היא סלבריטאית שמתפקדת ברמה הגבוהה ביותר לא מהעולם הזה",<ref></ref> וסטפני זכרק ממגזין טיים שציינה את "הופעת הנוקאאוט של גאגא, כריזמטית גם ללא האיפור, הפאות והתלבושות הרגילות שלה."<ref></ref> על תפקידה, זכתה גאגא בשלל פרסים בהם פרס אוסקר, גלובוס הזהב, גילדת שחקני המסך ופרס הבאפט"א בתואר השחקנית הטובה ביותר.<ref></ref>
גאגא וקופר כתבו והפיקו את רוב השירים בפסקול הסרט "A Star Is Born", שאותם היא התעקשה שיבצעו בסרט.<ref></ref>
כוכב נולד בטורונטו, קנדה בשנת 2018]]
הסינגל המוביל שלו, "Shallow" שבו משתתף קופר יצא לאור ב-27 בספטמבר 2018, במצעדים הגיע למקום הראשון במדינות רבות בהם אוסטרליה, הממלכה המאוחדת, קנדה, שוודיה וארצות הברית והפך לשירה ה-6 של גאגא ברשימת הסינגלים הנמכרים בכל הזמנים.<ref></ref><ref></ref> הפסקול מכיל כ-34 שירים בהם 19 מקורים שקיבלו ביקורות חיוביות כגון מארק קנדי מעיתון הוושינגטון פוסט שכינה אותו כ"פלא של חמישה כוכבים" ובן ביומנט-תומאס מהגרדיאן שקרא לו "קלסיקה מלאת עוצמה רגשית".<ref></ref><ref></ref> מבחינה מסחרית זכה להצלחה וכאשר הגיע למקום הראשון במצעד הבילבורד 200, הפכה גאגא לאישה הראשונה עם חמישה אלבומים במקום הראשון במצעד בעשור של 2010 ובכך שברה את שיאה של הזמרת האמריקאית טיילור סוויפט שהחזיקה בתואר זה.<ref></ref> בנוסף, כבש את מצעדי המדינות באוסטרליה, קנדה, אירלנד, ניו זילנד, שווייץ והממלכה המאוחדת. נכון ליוני 2019, הוא נמכר ביותר מ-6 מיליון עותקים ברחבי העולם והוכתר כאלבום הנשי הנמכר ביותר של 2018.<ref></ref> בטקס פרסי הגראמי לאותה שנה זכה בקטגוריית פסקול האוסף הטוב ביותר.<ref></ref>

באוקטובר הודיעה גאגא על אירוסיה עם הסוכן שלה, כריסטיאן קארינו אותו הכירה בתחילת 2017.<ref></ref> בפברואר 2019 הודיעו כי נפרדו.<ref></ref> גאגא חתמה באותה תקופה על חוזה של שנתיים שתבצע סבב הופעות קבוע בתיאטרון הפרק MGM בלאס וגאס בשם "Lady Gaga Enigma + Jazz & Piano". הסבב כלל 2 מופעים שונים, הראשון אנימה המתמקד בתיאטרליות ופופ הכולל את להיטיה הגדולים, והשני בסגנון ג'אז ופסנתר הכולל שירים מתוך "ספר השירים האמריקאי הגדול".<ref></ref> החלק הראשון נפתח בדצמבר 2018 והשני בינואר 2019.<ref></ref> גאגא השיקה את קו האיפור הטבעוני הראשון שלה, "Haus Laboratories" בספטמבר 2019 באופן בלעדי באתר אמזון, בהיקף של כ-40 מוצרים הכוללים אייליינרים, ליפגלוסים ומסיכות פנים. היא הגיעה למקום הראשון ברשימת השפתונים הנמכרים ביותר של אמזון.<ref></ref> בפברואר 2020 גאגא החלה במערכת יחסים עם היזם מייקל פולנקסי.<ref name=":0"></ref>

ב-29 במאי 2020 יצא אלבום האולפן השישי של גאגא, "Chromatica" שזכה לביקורות חיוביות. במצעד הבילבורד 200 הגיע למקום הראשון ובכך הפך לאלבומה השישי ברצף בראשו לצד מדינות רבות אחרות בהן צרפת, פינלנד, איטליה, מקסיקו, אוסטריה ועוד.<ref></ref> לפני יציאתו, הוציאה גאגא 2 סינגלים לקידומו "Stupid Love" ב-28 בפברואר 2020,<ref></ref> ו-"Rain On Me" בשיתוף עם הזמרת אריאנה גראנדה ב-22 במאי שהגיע למקום הראשון במצעד הבילבורד הוט 100 והפך אותה לאדם השלישי שכובש את המצעד בשלושה עשורים שונים.<ref></ref> מאוחר יותר באותה שנה הופיעה בטקס פרסי הווידאו קליפים של MTV וזכתה בחמישה פרסים, מספר הפרסים הגדול ביותר באותו טקס לצד פרס ה"טריקון" הראשון בהיסטוריה.<ref></ref> בספטמבר 2020 השתתפה בסרטון של קמפיין לחברת הבגדים האיטלקית "Valentino", בו ביצעה את שירה "Sine From Above".<ref></ref>

===2021: Love for Sale, ו-House of Gucci ===
The Star-Spangled Banner" במהלך טקס השבעת הנשיא ה-46 של ארצות הברית, ג'ו ביידן.|thumbtime=0:04|249x249 פיקסלים]]
במהלך טקס השבעת הנשיא ה-46 של ארצות הברית, ג'ו ביידן, ב-20 בינואר 2021, גאגא הופיעה וביצעה את המנון ארצות הברית. בפברואר 2021, הולך הכלבים שלה ראיין פישר אושפז בבית חולים לאחר שנורה בהוליווד. שניים מהבולדוגים הצרפתיים שלה, קוג'י וגוסטב, נלקחו בזמן שכלבה השלישי בשם מיס אסיה נמלטה והוחזרה לאחר מכן על ידי המשטרה. לאחר מכן הציעה 500,000$ כפרס תגמול על החזרת חיות המחמד שלה.<ref></ref><ref></ref> יומיים לאחר מכן, ב-26 בפברואר, אישה הביאה את הכלבים אל תחנת המשטרה בלוס אנג'לס. שני הכלבים שהוחזרו לא נפגעו, השוטרים טענו שלאישה אין שום קשר להיעלמותם של הכלבים ולתקרית הירי.<ref></ref> אך ב-29 באפריל, היא הייתה אחת מחמשת האנשים שהואשמו בקשר עם הירי והגניבה.<ref></ref>

באפריל 2021, גאגא ובעל המותג של השמפניות דום פריניון חוברו יחד והופיעו בפרסומת של ניק נייט.<ref></ref> ב-3 בספטמבר, יצאה לאור האלבום הרמיקס השלישי של הזמרת Dawn of Chromatica.<ref></ref> אלבום זה יצא אחרי האלבום שיתוף הפעולה של גאגא עם טוני בנט Love for Sale, בתאריך 30 בספטמבר.<ref></ref> התקליט קיבל ביקורות חיוביות, והופיע לראשונה במקום השמיני במצעד האמריקאי בילבורד 200.<ref></ref><ref></ref><ref></ref> ב-23 בנובמבר 2021, כאשר פורסמו המועמדים בטקס פרסי הגראמי ה-64, האלבום המשותף קיבל שלוש מועמדויות בטקס, פרס הגראמי לאלבום השנה, אלבום הפופ הווקאלי העממי הטוב ביותר ואלבום הלא קלאסי המעובד הטוב ביותר.<ref></ref><ref></ref>

על מנת לקדם את אלבומם המשותף, הם הגישו מספר תוכניות באולם המוזיקה רדיו סיטי "רדיו סיטי מיוזיק הול", בתאריכים 3 ו-5 באוגוסט, הנקרא One Last Time: an Evening with Tony Bennett and Lady Gaga.<ref></ref> תוכנית ספיישל בת שעה, המציגה הופעות מתוך הקוצרטים, אשר הועלו לראשונה בו זמנית ברשת הטלוויזיה האמריקאית CBS ובשירות הזרמת המדיה פרמאונט+ בתאריך 28 בנובמבר 2021.<ref name=":2"></ref> עוד הופעה מוקלטת מהצמד הוקלט בניו יורק עבור תוכנית הטלוויזיה MTV Unplugged אשר יצא לאור ב-16 בדצמבר 2021.<ref></ref><ref name=":3"></ref> ובנוסף, סרט דוקומנטרי הנקרא The Lady and the Legend שיכלול צילומים מהעשיית שני אלבומיהם המשותף Cheek to Cheek (2014), אשר יהיה זמין בלעדי לצפייה בשירות הזרמת המדיה פרמאונט+ בשנת 2022.

לאחר הופעת הקמע של גאגא בתוכנית הספיישל של חברים: האיחוד, כאשר גאגא שרה את "Smelly Cat" עם ליסה קודרו המגלמת את פיבי בופה,<ref></ref> לבושה כמו פיבי, ומתייחסת לתפקידה בסרט "כוכב נולד".<ref></ref><ref></ref> היא מגלמת את השחקנית פטריזיה רג'יאני, אשר הורשעה כששכרה רוצח שכיר לרצוח את בעלה לשעבר וראש בית האופנה גוצ'י לשעבר, מאוריציו גוצ'י (בתפקיד אדם דרייבר), בסרט שביים רידלי סקוט, בית גוצ'י.<ref></ref><ref></ref><ref></ref> על תפקידה בסרט גאגא החלה ללמוד לדבר באיטלקית עם מבטא. היא גם נשארה בדמות במשך 18 חודשים, ודיברה במבטא במשך תשעה חודשים במהלך התקופה ההיא.<ref></ref> המשחק המתודי שלה גבתה מחיר מהרווחה הנפשית שלה, ולקראת סוף הצילומים היא נאלצה להיות מלווה בסט על ידי אחות פסיכיאטרית.<ref></ref> בזמן שהסרט קיבל ביקורות מעורבבות, המבקרים שיבחו את כישורי המשחק של גאגא כ"הערה-מושלם".<ref></ref> היא קיבלה מועמדויות לפרס גלובוס הזהב לשחקנית הטובה ביותר - סרט דרמה ופרס גילדת שחקני המסך לשחקנית הראשית הטובה ביותר.<ref></ref><ref></ref><ref></ref>

=== 2022–הווה: הסרט מאווריק ופרויקטים נוספים ===
בשנת 2021, נודע כי ליידי גאגא הייתה אמורה להופיע במותחן הפעולה של דייוויד לייטש, "רכבת הקליע".<ref></ref><ref></ref><ref></ref> אף על פי שבפברואר 2022, נודע כי השחקנית סנדרה בולוק החליפה את גאגא בסרט עקב התנגשות בזמנים עם "בית גוצ'י".<ref></ref><ref></ref><ref></ref> ב-25 במאי 2022, אחרי כמה ביטולים עקב התפשטות מגפת הקורונה, יצא לאקרנים הסרט "אהבה בשחקים: מאווריק", כאשר גאגא כתבה את השיר "Hold My Hand" כחלק מהפסקול של הסרט.<ref></ref><ref></ref><ref></ref> הסרט זכה להצלחה רבה, ורבים מהמבקרים טענו שהסרט עולה על המקור,<ref></ref> ונמנה כחלק מן עשרת הסרטים המובילים ביותר לשנת 2022 על ידי מכון הסרטים האמריקאי. הסרט הכניס כ-1.459 מיליארד דולר ונהפך לסרט שובר קופות והצליח להיות לסרט השני המכניס ביותר לשנת 2022 והראשון של קרוס עם ההכנסות הגבוהות ביותר, כאשר הסרט "אווטאר: דרכם של המים" הצליח להתברג במקום הראשון עם הכנסות של 1.516 מיליארד דולר.<ref></ref><ref></ref><ref></ref><ref></ref> בהמשך השנה גאגא קיבלה מועמדויות עבור ביצוע השיר ביניהם; "שיר המדיה ויזואלית הטוב ביותר" בטקס פרסי הגראמי ה-65 שישודר ב-5 בפברואר 2023,<ref></ref><ref></ref> בפרס "השיר הטוב ביותר" בפרסי איגוד מבקרי הקולנוע האמריקאי,<ref></ref><ref></ref> ובפרס גלובוס הזהב לשיר המקורי הטוב ביותר.<ref></ref><ref></ref><ref></ref><ref></ref> ביולי 2022, היא החלה לצאת לסיבוב הופעות "The Chromatica Ball" על מנת לקדם את האלבום האולפן האחרון שלה Chromotica, אשר כלל 20 מופעים סך הכל וגרף 112.4 מיליון דולר ומכר כ-834,000 כרטיסים.<ref></ref><ref></ref><ref></ref> בסוף השנה, היא נהפכה לאמנית בעלת הרווחים הגבוהים ביותר לשנת 2022.<ref></ref><ref></ref><ref></ref> 

ב-16 באוגוסט 2024, גאגא וברונו מארס הוציאו את הסינגל "Die With A Smile", מתוך אלבומה השביעי העתידי של גאגא.<ref></ref> גאגא עתידה לככב לצד חואקין פיניקס בסרט "ג'וקר: טירוף בשניים", אשר עתיד לצאת לאור ב-4 באוקטובר 2024.<ref></ref><ref></ref><ref></ref><ref></ref><ref></ref>

==אמנותיות==
=== השפעות ===
גאגא האזינה בנעוריה לאמנים כגון מריה קארי, ויטני יוסטון, אלטון ג'ון, ולהקות כמו הביטלס, לד זפלין, בלונדי וקווין, שלפי דבריה הייתה להם "השפעה גדולה" עליה. סגנון המוזיקה של גאגא מגיע מזמרי דאנס-פופ כגון מדונה ומייקל ג'קסון, וזמרי רוק כמו דייוויד בואי ופרדי מרקיורי. היא אומרת שהיא שואפת לחולל מהפכה במוזיקת הפופ כמו מדונה, והיא מזכירה את הזמרת ביונסה כאדם שהניע אותה להמשיך בקריירה שלה בתחום המוזיקה. היא כינתה את הרופא ההודי, הדובר הציבורי, ואת הסופר דיפאק צ'ופרה כ"השראה אמיתית". לאופנה ישנה השפעה גדולה עליה, והיא אומרת כי עניינה באופנה בא מאמהּ. היא רואה את העשייה המוזיקלית שלה קשורה ישירות לאופנה. מבחינה סגנונית היא הושוותה לליי באורי, איזבלה בלאו, ולשר, והצהירה שעוד בילדותה היא ספגה את חוש האופנה של שר והפכה אותה לשלה. היא רואה בדונטלה ורסצ'ה את המוזה שלה, ואת מעצב האופנה האנגלי אלכסנדר מקווין כמקור השראה. בנוסף, בשנת 2009 עיצב למענה את התלבושות בקליפ לשירה המצליח, "Bad Romance", ולאחר ההתאבדות הטרגית שלו בשנת 2010, הקדישה גאגא את הופעתה בטקס פרסי המוזיקה הבריטית באותה שנה למענו. גאגא הושפעה גם מהנסיכה דיאנה שהעריצה עוד בילדותה, ולאחר מותה הכלילה אותה במילות שירה "Dance in The Dark".
בובת שעווה של גאגא במוזיאון, לונדון]]

=== סגנון מוזיקלי ===
התנסותה המתמשכת ברעיונות וסגנונות מוזיקליים חדשים, הוא נושא של ניתוח ובחינה רבה על ידי המבקרים. ב-2011, הצהירה שתעבור שינוי תדמית, על ידי הצגה-מחדש של הקול והדימוי שלה. גאגא גם ידועה בסירובה לאי-שירה ("ליפ סינק") תוך כדי המופע שלה. היא שוקלת שבתקופת האלבום Born This Way היא "הייתה הרבה יותר ווקאלית מאשר שהיא אי פעם חשבה שתוכל להיות". היא סבורה כי "כל שיר יכול להתנגן בליווי פסנתר ועדיין להיות להיט". שיריה כוללים מגוון רחב של נושאים. אלבום הבכורה The Fame של שנת 2008 מתאר את חיי העושר והפרסום בהוליווד ומציג ז'אנר אלקטרוני ודאנס-פופ שישי לו השפעות משנות השמונים והתשעים. כאשר המיני-אלבום שיצא שנה לאחר מכן The Fame Monster מציג את הצד האפל של התהילה בעזרת מטפורות מפלצתיות.

אלבומה השני Born This Way, מציג שירים באנגלית, צרפתית, גרמנית, וספרדית שכוללים נושאים כגון יחסי מין, אהבה, דת, כסף, זהות, סמים, מיניות, חירות ואינדיבידואליות. באלבום היא בוחנת סוגות חדשות, כגון רוק אלקטרוני. הנושאים באלבומה הרביעי משנת 2013, Artpop, סובבים סביב השקפותיה האישיות על תהילה, אהבה, סקס, פמיניזם, העצמה עצמית, התגברות על התמכרות, ותגובות לביקורת התקשורת. ב-2014 התנסתה בז'אנר הג'אז באלבום המשותף עם טוני בנט, Cheek to Cheek, וחשפה כי החלה לשיר ג'אז מגיל 13. הסגנון החדש שיבח את גאגא בתקשורת על כך שהיא מתנסה בכול אלבום בז'אנרים חדשים. אלבומה החמישי Joanne שכלל קאנטרי, פופ פאנק, ומוזיקה אלקטרונית, הושפע מחייה האישיים. בפסקול A Star Is Born הוכללו אלמנטים של רוק בלוז, מוזיקת קאנטרי וקטעי פופ. מגזין הבילבורד אמר כי הנושאים עליהם מדבר הוא ברצונה של גאגא לשינוי, באהבה, רומנטיקה וקשר זוגי ותיאר את סגנון המוזיקה שבו כ-"נצחי, רגשי, ורציני".<ref></ref> באלבומה השישי בשנת 2020, Chromatica חזרה גאגא לשורשי ז'אנר הפופ שלה ודנה על נושאי כגון בריאות נפש, טראומות, וערך עצמי.<ref></ref>

=== וידאו קליפים והופעות ===
גאגא ידועה בלבושה הפרובוקטיבי והחשוף שמשלבת אותו בסרטוני המוזיקה שלה, שמתוארים לעיתים קרובות כ-"סרטים קצרים". הווידאו קליפ לשיר "Telephone" שנמשך כ-9:30 דקות אף שבר שיא גינס לאור השקעתו הרבה. נכון לאפריל 2021, היא זכתה כ-23 פעמים בתואר ה-"VevoCertifed" שמציין קליפים שעברו את רף ה-100 מיליון צפיות ביוטיוב ומוכתרת כאמן במקום ה-15 עם כמות התארים הגדולה ביותר בכול הזמנים. ביציאתו של הקליפ ל-"Bad Romance" שברה שיא גינס נוסף בכך שהווידאו הפך לנצפה ביותר בהיסטוריה של האתר. גאגא טוענת כי היא מתגרה באנשים בקליפים שלה אך באופן חיובי ולא באופן של לנסות להשיג תשומת לב. לדברי המחבר קרטיס פוגל, "היא בוחנת שעבוד וסאדומזוכיזם ומדגישה נושאים פמיניסטיים נפוצים". הנושאים העיקריים של קטעי הווידאו שלה הם סקס, אלימות וכוח, היא מכנה את עצמה "קצת פמיניסטית" וקובעת שהיא "מעצימה נשים מבחינה מינית".

גאגא הודיעה כי היא פרפקציוניסטית כשמדובר במופעים שלה שמתוארים כ"משעשעים וחדשנים", את הופעתה בטקסי פרסי הווידאו קליפים של MTV בשנת 2009 נקראה "מפוצצת עיניים", על ידי חדשות MTV, שבמהלכה ביצעה הדמיית התאבדות כאשר היא מלאה בדם. בנוסף היא המשיכה את הדמיית הדם במהלך סבב ההופעות "The Monster Ball Tour", מעשה שגרם למחאות מקבוצות משפחתיות ואוהדים מאנגליה בעקבות פיגוע הירי בקאמבריה שבו נהג מונית רצח כ-12 אזרחים ולבסוף גם את עצמו. בטקס פרסי הווידאו קליפים של MTV בשנת 2011 הופיעה עם השיר "Yoü and I" במראה של זכר שאמרה כי הוא האלטר אגו שלה בשם ג'ו קלדרון.

== תדמית ציבורית ==
בעקבות השפעתה הגדולה על התרבות המודרנית והפיכתה לזמרת בינלאומית ברחבי העולם, הסוציולוג מתייה דפלם מאוניברסיטת דרום קרוליינה החל להציע קורס שכותרתו "ליידי גאגא סוציולוגיה של תהילה" מאז תחילת שנת 2011 במטרה ללמד "חלק מממדים סוציולוגים מבחינת תהילתה של ליידי גאגא".<ref></ref> כאשר גאגא נפגשה עם נשיא ארצות הברית ה-44 ברק אובמה בקמפיין לזכויות האדם, אובמה אמר כי האינטראקציה עימה הייתה "מאיימת" לאחר שהגיע לבושה בעקבים של 16 אינץ' והפכה לאישה הגבוהה ביותר בחדר.<ref></ref> כשהתראיינה עם ברברה וולטרס לספיישל השנתי של "10 האנשים המרתקים ביותר של 2009" ברשת החדשות של ABC, גאגא שללה את הטענה שהיא אינטרסקס ואמרה כי היא רק שמועה והביעה את חיבתה כלפי אנדרוגניות.
גאגא במהלך [[The Monster Ball Tour]]
חוש האופנה הייחודי שלה הפך לאחד ממאפיינה הבולטים,<ref></ref> במהלך הקריירה המוקדמת שלה החלו השוואות בתקשורת בינה לבין הזמרת האמריקאית כריסטינה אגילרה.<ref></ref> בשנת 2011 התכנסו כ-121 נשים לבושות בתחפושות זהות לאלו שלבשה גאגא בעברה בטקס פרסי גראמי, שיא זה אף נכנס לספר השיאים של גינס לשנת 2011. החברה "Global Language Monitor" כינתה את גאגא "מובילת אופנה" עם תחפושות הכוללות "אי לבישת מכנסיים".<ref></ref> המגזין אנטרטיינמנט ויקלי העלה את התלבושות שלה לרשימת התלבושות הטובות ביותר של העשור ואמר כי "היא הכניסה אומנות אופנה למיינסטרים".

מגזין טיים הכניס אותה ברשימת "100 אייקוני האופנה של כל הזמנים" ואמר, "ליידי גאגא ידועה לשמצה באותה מידה בסגנון השערורייתי שלה כמו בלהיטי הפופ שלה... ניתן לראות זאת בתלבושות בועות הפלסטיק, קרמיט הצפרדע, והבשר שלה". בטקס פרסי הווידאו קליפים של MTV בשנת 2010, גאגא לבשה שמלת בשר בקר הכוללת מגפיים, ארנק וכובע. מגזין האופנה ווג כינה אותה כאחת התלבושות הטובות ביותר לשנת 2010, וטיים הכתיר אותה כתלבושת האופנה של השנה.<ref></ref> האירוע משך מאוחר יותר את תשומת הלב של כלי תקשורת רבים ברחבי העולם ושמלת הבשר הוצגה במוזיאון הלאומי לנשים באומנויות בשנת 2012,<ref></ref> ונכנסה להיכל התהילה של הרוק אנד רול בספטמבר 2015.<ref></ref> מגזין טיים הכליל את גאגא במקום הראשון ברשימתם "10 הדברים הטובים ביותר שקראו בשנת 2010" תחת 10 ההצהרות האופנה הטובות ביותר לשנת 2010.<ref></ref>

במחקר של החברה "YouGov" נחשף כי גאגא היא האמן השני המפורסם ביותר בארצות הברית לאחר מייקל ג'קסון.<ref></ref> במאמרו של הכתב ג'ייק הול למגזין האמריקאי Vice אמר כי, "ליידי גאגא חלוצה בתרבות המקוונת כפי שאנו מכירים אותה" והוסיף כי היא עוררה השראה לקבוצות המעריצים של הזמרים ג'סטין ביבר, ריהאנה וטיילור סוויפט.<ref></ref> ביולי 2012 גאגא הקימה את הרשת החברתית "LittleMonsters.com" המוקדשת למעריציה.<ref></ref> על פי ספר השיאים של גינס, היא הוכתרה כאדם עם כמות העוקבים הגדולה ביותר ברשת טוויטר בשנת 2011 וכוכבת הפופ הגדולה ביותר בעולם בשנת 2014.<ref></ref> העיתון פורבס כלל את גאגא ברשימת "הנשים החזקות בעולם בין השנים 2010 עד 2014 וברשימה נוספת, "100 הסלבריטאים המרוויחים ביותר בעולם" משנת 2010 עד 2015, ומאוחר יותר שוב משנת 2018 עד 2020.<ref></ref><ref></ref> היא נבחרה לאחת מתוך 100 האנשים המשפיעים ביותר בעשור האחרון במגזין טיים בשנת 2013.<ref></ref> במרץ 2012, דורגה גאגא במקום הרביעי ברשימת האנשים המרוויחים של בילבורד לשנת 2011 במקום הרביעי עם רווחים של 25 מיליון דולר שנאספו ממכירות סיבובי ההופעות "Born This Way Ball" ו-"The Monster Ball Tour".<ref></ref> שנה לאחר מכן הייתה במקום הראשון ברשימת הסלבריטאים המרוויחים ביותר מתחת לגיל 30 של פורבס,<ref></ref> ובפברואר 2016, ההון האישי שלה הוערך בכ-275 מיליון דולר.<ref></ref> בדצמבר 2019 גאגא מוקמה במקום ה-10 ברשימת המוזיקאים המרוויחים ביותר של העשור של פורבס עם רווחים של כ-500 מיליון דולר בעשור של 2010 והייתה למוזיקאית הרביעית המרוויחה ביותר ברשימה.<ref></ref>

== השפעה ==
גאגא מכרה מעל 30 מיליון אלבומים ו-150 מיליון סינגלים בעולם החל מינואר 2016, מה שהופך אותה לאחת מתוך האמנים הנמכרים בכל הזמנים. בשנת 2011 היא נקראה על ידי מגזין רולינג סטון כ-"מלכת הפופ", והיא דורגה במקום הרביעי ברשימת הנשים הגדולות של רשת הטלוויזיה VH1 במוזיקה בשנת 2012. נכון לשנת 2020 שישה מתוך הסינגלים שלה נכללים ברשימת הסינגלים הנמכרים בכל הזמנים, "Just Dance", "Poker Face", "Telephone", "Born This Way", "Bad Romance", "Shallow".<ref></ref>

לאחר הצלחת אלבומה הראשון, "The Fame", הוא הוכתר כאלבום הנשי הנמכר ביותר לשנת 2008 ונכנס לרשימת הרולינג סטון "אלבומי הבכורה המוצלחים בכל הזמנים", וגאגא הוכתרה כאחת מהאמנים הפופולריים ביותר בסוף עשור שנות האלפיים. סקוט הארדי, מנכ"ל פולארויד, שיבח אותה על "ההשראה למעריצה ועל יחסיה ההדוקים עם המדיה החברתית". האלבום Born This Way מוכתר כאחד מתוך "50 האלבומים הנשיים הטובים ביותר בכל הזמנים", הרולינג סטון אמר על גאגא "קשה לזכור עולם שבו לא היה לנו את גאגא, על אף שאנחנו די בטוחים שזה היה הרבה יותר משעמם". בשנת 2015, המגזין "Time" ציין כי "גאגא המציאה למעשה את העידן הנוכחי של מוזיקת הפופ כמו מחזה". עבודתה השפיעה על אמנים רבים כגון, מיילי סיירוס, ניקי מנאז', אריאנה גראנדה, אלי גולדינג, הלסי, קשה,<ref></ref> ג'ניפר לופז,<ref></ref> קייטי פרי,<ref></ref> טיילור סוויפט,<ref></ref> קארדי בי,<ref></ref> ניק גונאס, סם סמית', נואה סיירוס, זארה לארסון, לורד, MGMT, נלי פורטדו, קתרין לנגפורד.

מאז צאת האלבום "The Fame Monster" נוהגת גאגא לקרוא למעריציה "מפלצות קטנות" ובנוסף היא קעקעה את הכינוי על גופה. היא טענה כי הכינוי נוצר בזכות כך שהמעריצים חיקו את תנועות ידיה בכוראוגרפיה של "Bad Romance" שהזכירו לה תנועות של מפלצות שמרימות את כפות ידיהן למעלה, כך נוצר סמלן של המפלצות הקטנות שגאגא קוראת לו "Paws Up" (כפות ידיים/טפרים למעלה), בכל פעם שהיא אומרת להניף את הידיים למעלה, כך המפלצות הקטנות נוהגות לעשות. בעקבות כך גאגא גם מכונה "אמא מפלצת".

במאי 2021, לכבוד חגיגת השנה העשירית ליציאתו של האלבום "Born This Way" והשפעתו, הציגה ראש עיריית מערב הוליווד, לינדסי פ. הורוואת, את "מפתח העיר" בפני גאגא המוצג בפני יקירי העיר והכריזה על ה-23 במאי כיום "נולד בדרך זו" כשם האלבום.<ref></ref> לאחר מכן ציורי רחוב בהשראתו יחד עם דגלי גאווה הוצגו ברחבי השכונה. על שמה של גאגא נקראו גם סוג חדש של צמח שרכנים ו-3 מינים של בעלי חיים בהם, ג. גרמונוטה, ג. מונסטרפארבה וקיקאיה לצד היונק הנכחד גגדון והצרעה עליאדס גאגא.<ref></ref>

== אקטיביזם ==
=== תרומות ומיזמים ===
גאגא במהלך נאומה נגד המדיניות "[[אל תשאל, אל תספר" בפורטלנד, מיין (2010)|235x235px]]
לאחר סירובה להופיע בסינגל "We Are the World: 25 For Haiti" (עקב חזרות לסיבוב הופעות שלה) שהוקלט לטובת הקורבנות באסון רעידת האדמה בהאיטי בשנת 2010, גאגא תרמה את כול הכנסותיה מהמופע שלה בינואר 2010, באולם המוזיקה רדיו סיטי לקרן למען שיקום המדינה. כל הרווחים מהחנות האינטרנטית שלה באותו יום נתרמו גם הם, והיא הודיעה שהקרן גייסה כ-500,000 דולר. שעות ספורות לאחר רעידת האדמה של טוהוקו ב-2011 והצונאמי שפגע ביפן עם כ-15,891 הרוגים, גאגא צייצה בחשבונה בטוויטר קישור לקניית צמידי תפילה. כל ההכנסות מהצמידים שעיצבה בשיתוף עם החברה נתרמו לצדקה, וגייסו מעל 1.5 מיליון דולר. ביוני 2011 הופיעה בתוכנית הצדקה של MTV ביפן בשם "Makuhari Messe".

ב-2012 הצטרפה לקמפיין בשם "Artists Against Fracking". באוקטובר של אותה שנה העניקה יוקו אונו לגאגא ולארבעה פעילים נוספים את מלגת לנון-אונו לשלום ברייקייואוויק שבאיסלנד. גאגא התחייבה באותה שנה לתרום כ-1 מיליון דולר לאחר ההוריקן שהתרחש בסידני. גאגא היא גם תורמת בולטת נגד מחלות האיידס ו-HIV והיא מתמקדת בחינוך נשים צעירות על הסיכונים של המחלה. בשיתוף פעולה עם הזמרת סינדי לאופר, התאחדה עם החברה "MAC Cosmetics" להשיק קו שפתון לפי קו עיצוב הקוסמטיקה שלהם בשם, "ויוה גלאם". מכירות השפתון גייסו מעל כ-202 מיליון דולר למאבק נגד האיידס ו-HIV.

באפריל 2016, גאגא הצטרפה לסגן הנשיא ג'ו ביידן באוניברסיטת נבדה שבלאס וגאס, במסגרת קמפיין שעשה במכללות מטעם הארגון "It's On Us" שמטרתו להגן על סטודנטים מפני תקיפה מינית שכלל את כוח המשימה של הבית הלבן . במהלכו פגש מעל 250,000 תלמידים מ-530 מכללות שחתמו על התחייבות של סולידריות חברתית ואקטיביות כלפי הקורבנות. חודשיים לאחר מכן השתתפה בכנס השנתי "ארצות הברית המועצה של ראשי הערים" באינדיאנפוליס, בו הצטרפה לשיחה עם הדלאי למה טנזין גיאטסו כדי לדבר על כוחו של החסד וכיצד ניתן להפוך את העולם למקום טוב יותר. לאחר מכן הוטחה ביקורת קשה מצד אזרחים סינים על גאגא ברשתות חברתיות וממשלת סין הוסיפה אותה לרשימת הכוחות העוינים, מחלקת הפרסום של המפלגה הקומוניסטית בסין (CCPPD) הוציאה צו לתקשורת בשליטת המדינה לגנות את הפגישה ביניהם ואתרים סיניים החלו להפסיק להעלות או להפיץ את שיריה,<ref></ref> והנחו שלא להזכיר את שמה. מאז חל איסור על הופעתה במדינה. זו היא הפעם השנייה שבה גאגא מוחרמת בסין, בשנת 2011 שיריה נחסמו במדינה לאחר שהמשטר כינה את התנהגותה כ"פרובוקטיבית". באפריל 2020 יצרה גאגא את משדר הספיישל הטלוויזיוני "One World: Together at Home" שכלל שיתוף פעולה עם ארגון הבריאות העולמי נגד מגפת הקורונה. מופע הצדקה גייס כ-127 מיליון דולר שלדברי העיתון פורבס "מעמיד אותו באותה רמה עם מופע הצדקה האגדי, לייב אייד כקונצרט הצדקה המרוויח ביותר בהיסטוריה".<ref></ref> כהוקרה על תרומתה לתנועת ה-"Black Lives Matter" קיבלה גאגא בינואר 2021 את פרס ה-"High Ground Award" מהארגון "King Center for Nonviolent Social Change" שנוסד על ידי קורטה סקוט קינג. בנאום הקבלה שלה גינתה את הגזענות כלפי השחורים בעולם ואת העליונות הלבנה והתייחסה לאחריותה החברתית כאמנית ואישה לבנה.<ref></ref>

=== "Born This Way Foundation" ===
ב-2012 השיקה ארגון ללא מטרת רווח במטרה להעצמת בני נוער להט"בים בשם, "Born This Way Foundation". הארגון נקרא כך לפי שמו של הסינגל המוביל מאלבומה בשנת 2011, "Born This Way" המציין כי כל אדם נולד בדרכו וחובתם של כולם לקבל את השונה. אשת העסקים אופרה וינפרי, הסופר דיפאק צ'ופרה, ושרת הבריאות ושירותי האנוש האמריקאי, קתלין סבליוס, דיברו על פתיחת הקרן באוניברסיטה הרווארד. המימון המקורי של הקרן כלל כ-1.2 מיליון דולר מגאגא, 500,000 דולר מקרן עמיתי מקארתור, וכ-850,000 דולר מרשת חנויות היוקרה "בארניס" בניו יורק. ביולי 2012, הקרן שיתפה פעולה עם רשת השיווק אופיס דיפו, אשר תרמה 25% ממכירותיה במינימום של כ-1 מיליון דולר בסדרה של מוצרי חזרה לבית ספר במהדורה מוגבלת. יוזמות הקרן כוללים את הסיור "אוטובוס הילד האמיץ" שמשמש כמרכז נוער ליוזמה נגד בריונות. לקרן יש עמודים ברשתות חברתיות כגון פייסבוק, אינסטגרם, טוויטר שמפרסמים את תוכן הארגון ופעילותו.

באוקטובר 2015, במרכז "ייל למודיעין רגשי" גאגא הצטרפה ל-200 תלמידי תיכון, קובעי מדיניות, ופקידים אקדמיים כדי לדון בדרכים לזהות רגשות לתוצאות חיוביות.<ref></ref> בשנת 2016 הקרן שיתפה פעולה עם אתר המדיה "Vox Media", אתר החדשות "Recode", ועם חברת הטכנולוגיה אינטל למאבק בהטרדה באינטרנט. הכנסות הגיליון "99" במגזין "V" בהשתתפות גאגא ובן זוגה לשעבר טיילור קיני נתרמו לקרן. היא הוציאה בגדים והאביזרים בשם "Love Bravery" ברשת החנויות "Macys" בחודש מאי אותה שנה בשיתוף פעולה עם הזמר אלטון ג'ון אשר 25% מכל רכישה תמכה בארגונה ובקרן המאבק נגד מחלת האיידס של ג'ון. היא השתתפה במשך שבוע בחודש יוני 2017 עם חברת הקפה סטארבקס בקמפיין בשם "כוסות החסד" שבו החברה תרמה כ-25 סנט במספר המשקאות לקרן. גאגא גם השתתפה בווידאו עם החברה "סטייפלס בע"מ" לגיוס כספים עבור הקרן. ביום המעשים הטובים לשנת 2018, שיתפה פעולה עם הקרן להבאת מזון ובגדים למקלט של קבוצת הארגונים הצלב האדום לאנשים שנאלצו לפנות בתים בגלל השריפות בקליפורניה באותה תקופה. הקרן גם שיתפה פעולה עם סטארבקס וחברת הספורט "SoulCycle" כדי להודות לכבאי קליפורניה על עבודת הסיוע שלהם במהלך המשבר.

במרץ 2019 כתבה מכתב לתומכי הקרן בו הודיעה על השקת תוכנית חדשה לפרויקט עזרה ראשונה לבריאות הנפש של בני נוער ביחד עם המועצה הלאומית לבריאות הנפש וסיפרה כיצד השיגה תמיכה שהצילה את חיה בזמנים קשים באומרה, "אני יודעת מה זה מישהו שיפרנס אותך ויבין מה עובר עלייך וכל צעיר בעולם צריך שיהיה לו למי לפנות כאשר הוא פגוע... זה הציל את חיי וזה יציל את שלכם".<ref></ref><ref></ref> ב-22 בספטמבר 2020 הוציאה ספר אנתולוגיה בשם "Channel Kindness: Stories of Kindness and Community" שמציג 51 סיפורים על חסד, אומץ וחוסן מצד צעירים בכל רחבי העולם שנאספו על ידי הקרן.<ref></ref> היא פרסמה את הספר באתגר חסד של 21 ימים ברשתות החברתיות שלה עם ההאשטאג BeKind#.<ref></ref> בשנת 2021, שיתפה פעולה עם מותג השמפניה דום פריניון לשחרור מהדורה מוגבלת של בקבוקי "Rosé Vintage 2005" יחד עם פסל שתוכנן על ידה. 110 היצירות הבלעדיות נמכרו במכירות פרטיות, והרווחים הוענקו לארגון.<ref></ref> חברת הקוסמטיקה של גאגא, "Haus Laboratories" משנת 2019, הצטרפה לארגון והודיעה כי כל עסקה שתתרחש באתרה הרשמי יתרם דולר אחד לארגון.<ref></ref>

=== זכויות להט"ב ===
צעדה לשוויון לאומי, 2009]]
גאגא הצהירה על עצמה כביסקסואלית והיא פעילה בולטת למען להט"ב ברחבי העולם. היא מייחסת הרבה מההצלחה המוקדמת שלה למעריציה ההומוסקסואלים והיא נחשבת לאייקון גיי בולט. בתחילת הקריירה שלה אמרה שהיא התקשתה לקבל השמועות ברדיו, ואמרה: "נקודת המפנה עבורי הייתה הקהילה הגאה". אחת מהופעותיה הראשונות בטלוויזיה הייתה בטקס פרסי "NewNowNext" ששודרה בערוץ הטלוויזיה הלהט"בי לוגו.<ref></ref> היא סיפרה כי הלהיט "Poker Face" מדבר על "הביסקסואליות שלה ועל איך לבן זוגה בעבר לא היה נוח איתה". בצעדה לשוויון לאומי בשנת 2009 גאגא נאמה בוושינגטון לתמיכה בתנועת הלהט"ב. בטקס פרסי הווידאו קליפים של MTV בשנת 2010 היא הופיעה עם שמלת בשר נא ואמרה מאוחר יותר בתוכניתה של אלן דג'נרס כי עשתה זאת כמחאה נגד המדיניות אל תשאל, אל תספר של צבא ארצות הברית האוסרת על להט"בים מוצהרים לשרת והוסיפה, "אם לא נעמוד על מה שאנחנו מאמינים בו ולא נלחם על זכויותינו, די מהר יהיו לנו זכויות כמו הבשר על העצמות שלנו. יום למחרת פרסמה קריאה בחשבונה בטוויטר לקבוע תאריך להצבעה לביטול המדיניות והעלתה סרטון ליוטיוב הקורא לאזרחים ליצור קשר עם נציגי הציבור המקומיים בבקשה לבטל את המדיניות.

ביוני 2011 גאגא הופיעה ברומא באירוע בינלאומי המוקדש לגאווה של הלהט"ב בשם "Europride". היא ביקרה את מצב ההומואים המוגבל במדינות רבות באירופה ותיארה אותם כ"מהפכנים של אהבה". גאגא הוסמכה לשרה על ידי מנזר כנסיית החיים האוניברסלית, כדי שתוכל לערוך חתונה של שתי חברות קרובות שלה. בסוף שנת 2012 כאשר סבב ההופעות "Born This Way Ball" הגיע לרוסיה, גאגא הואשמה בהפרת החוק נגד תעמולה הומוסקסואלית. היא איימה במעצרה ובקנס של 50 אלף דולר. פחות משנה לאחר מכן כאשר העביר הפרלמנט במדינה חוק דומה שהפליל כל סוג של נאום תמיכה כלפי קהילת הלהט"ב, גאגא שיתפה ברשתות החברתיות שלה את כעסה ואמרה "אני נשבעת להילחם למען מעריצי הרוסים, הדיכוי יתמודד עם מהפכה, אתם לא לבד! נילחם למען חירותכם". ביוני 2016, בלוס אנג'לס קראה בקול את שמותיהם של 49 ההרוגים בפיגוע הירי במועדון הלהט"ב באורלנדו ונשאה נאום מלאת דמעות. מאוחר יותר באותו החודש, הופיעה בסרטון ההוקרה של ארגון זכויות האדם לקורבנות הפיגוע. בבחירות לנשיאות 2016 בארצות הברית היא תמכה בהילרי קלינטון והתנגדה לבחירתו של דונלד טראמפ מאוחר יותר גינתה את איסורו על גיוס טרנסג'נדרים לצבא.<ref></ref> בשנת 2017, הוכתרה בטקס פרסי "Miss Gay America" כאשת הלהט"ב של השנה.<ref></ref> במשך הקריירה שלה, גאגא זכתה ב-2 פרסי התקשורת של הליגה ההומו-לסבית נגד השמצה.<ref></ref> בשנת 2014, נכללה על ידי מגזין "Out" כאחת מתוך 12 אייקוני הלהט"ב של כל הזמנים.<ref></ref>

בשנת 2018, תזכיר שהודלף ממשרדו של טראמפ חשף כי ממשלתו רוצה לשנות את ההגדרה החוקית למין כדי להוציא מחוץ לחוק אמריקאים טרנסג'נדרים.<ref></ref> גאגא הייתה אחת הסלבריטאיות הרבות שגינו אותו והפיצו את הקמפיין WontBeErased# למיליוני עוקביה בטוויטר.<ref></ref><ref></ref> בינואר 2019, במהלך אחת מהופעותיה בסבב "Enigma", מתחה ביקורת על אשת סגן הנשיא מייק פנס, קארן פנס העובדת בבית ספר נוצרי אוונגליסטי בו הוצאו אנשי להט"ב בשל נטייתם המינית שכינתה אותו "הייצוג הגרוע ביותר של המשמעות של להיות נוצרי" והוסיפה, "גם אני אישה נוצרייה, ומה שאני יודעת על הנצרות היא שאנחנו לא נושאים דעות קדומות אלא כולם מקובלים".<ref></ref> בשנת 2019 גאגא הוזכרה בווידאו קליפ של השיר "You Need to Calm Down" המוקדש לקהילת הלהט"ב של הזמרת טיילור סוויפט.<ref></ref>

== חיים אישיים ==
גאגא דוברת אנגלית וצרפתית, ואף שילבה מספר משפטים בצרפתית בסיום השיר "Bad Romance". באלבום Born This Way גאגא שרה מספר משפטים בגרמנית בשירים כגון, "Scheiße" שפירושו בשפה הוא "חרא". גאגא סיפרה שכל משפחתה היא איטלקית. בדצמבר 2014 גילתה בראיון כי נאנסה בגיל 19 ושהמקרה גרם לה להתמכר לסמים ואלכוהול על ידי גבר ששמו לא נחשף, בשנת 2015 הוציאה את השיר "Til It Happens to You" שמספר על שכיחות האונס בעולם ואיך להתמודד איתה שלווה גם בקליפ קשה לצפייה. בשנת 2016 כאשר ביקרה באיגוד נערי להט"ב הומלסים בניו יורק סיפרה כי היא סובלת ממחלה נפשית וזאת הפעם הראשונה שהיא מספרת על כך. במהלך השנים סיפרה כי סבלה מבריונות בילדותה. לגאגא קיימים יותר מ-24 קעקועים על גופה.<ref></ref>
גאגא יחד עם אחותה נטלי ו[[סגן נשיא ארצות הברית ג'ו ביידן, הגברת השנייה ג'יל ביידן, ובתם אשלי ביידן, ב-2016]]
גאגא סיפרה כי היא נוהגת לעשן מריחואנה בזמן שהיא כותבת שירים חדשים, במהלך סיבוב ההופעות "Born This Way Ball" בשנת 2011 בהופעה באמסטרדם, עישנה מול הקהל ג'וינט על הבמה. באוגוסט 2016 במהלך נהיגה נתפסה מחזיקה ג'וינט ליד אביה במכונית במאליבו, שבאותה שנה גם קיבלה את רישיון הנהיגה שלה. בשנת 2013 הוציאה את השיר "Dope" שמספר על העצב העמוק בהרגלי העישון שלה. בחודש ספטמבר 2017 שיתפה בחשבונה באינסטגרם תמונה שלה שוכבת בבית חולים מאושפזת ומספרת על כאביה העזים של המחלה פיברומיאלגיה שחלתה בה, ולכן נאלצה לבטל את הופעתה בפסטיבל "רוק בריו" באותו היום בברזיל. בשלב מאוחר יותר, היא גם ביטלה את עשר ההופעות האחרונות של הסבב "Joanne World Tour".<ref name=":1" />

בראיון בשנת 2020, גאגא סיפרה כי היא נוטלת תרופות אנטי-פסיכוטיות והתמודדה במהלך שנים רבות עם פגיעה עצמית ומחשבות אובדניות יומיומיות. בנוסף, סיפרה כי ניגמלה מעישון.

=== מערכות יחסים ===
בצילומי הקליפ לסינגל "Yoü and I" בשנת 2011, הכירה את השחקן האמריקאי טיילור קיני. גאגא סיפרה כי במהלך הצילומים קיני נישק אותה והיא סטרה לו, ולאחר מכן עשה זאת בפעם השנייה. באותה שנה הודיעו כי הם בזוגיות וביום ולנטיין 2015 התארסו. היא שיתפה ברשת אינסטגרם את טבעת האירוסין שגם הפכה לתמונה בחשבונה עם הכי הרבה סימוני "אהבתי" עד לאותו יום. לאחר כ-5 שנות זוגיות, הודיעה ב-20 ביוני 2016 כי הם נפרדו סופית. 

בשנת 2017 החלה לצאת עם הסוכן שלה, כריסטיאן קרינו בן ה-48, שהוא גם הסוכן של הזמרות, ג'סטין ביבר, כריסטינה אגילרה, מיילי סיירוס, וג'ניפר לופז. לאחר מכן פורסם כי הם התארסו ונפרדו מאוחר יותר באותה שנה. 

בשנת 2020 החלה לצאת גאגא עם היזם מייקל פולנקסי. ביולי 2024, התארסו השניים.

=== אקטיביזם ===
בשנת 2016, בבחירות לנשיאות ארצות הברית ה-58, גאגא תמכה בפוליטיקאית הילרי קלינטון ואמרה עליה כי "יש לה קריירה בפוליטיקה המשתרעת על פני עשרות שנים של ניסיון, השכלה, מנהיגות וחוכמה. היא מוכנה להיות נשיאה. "הילרי קלינטון עשויה מפלדה! הילרי קלינטון אינה ניתנת לעצירה!".<ref></ref> לאחר מכן הופיעה למענה יחד עם הזמר ג'ון בון ג'ובי. בשנת 2017, הופיעה ביחד עם סגן הנשיא ג'ו ביידן שהפך מאוחר יותר למועמד לנשיאות מטעם המפלגה הדמוקרטית בבחירות לנשיאות ארצות הברית 2020 בסרטון עבור נפגעי תקיפה מינית. ביידן אמר עלייה כי היא "הקול של האנשים שנשכחו או עברו התעללות בחייהם".<ref></ref>

=== הכנסות ורכוש ===
גאגא היא אחת מהנשים העשירות ביותר בתעשיית המוזיקה. נכון לשנת 2020, הונה האישי נאמד בכ-320 מיליון דולר.<ref></ref><ref></ref> הבושם "Fame" שנוצר בהשראתה, נחשב לאחד מהבשמים המצליחים בהיסטוריה לאחר שמכר כ-30 מיליון בקבוקים נכון לשנת 2013 והרוויח כ-1.5 מיליארד דולר.<ref></ref><ref></ref> היא צוינה כאחת מתוך הזמרים המרוויחים ביותר ממסעי הופעות לאחר שגייסה יותר מ-300 מיליון דולר בהכנסות של מעל 3.2 מיליון כרטיסים רק לאחר שלושת סיבובי ההופעות הראשונים שלה ברחבי העולם.

בסיומו של סבב ההופעות "The Monster Ball Tour" גרף מעל כ-227.4 מיליון דולר לאחר שנתיים של הופעות ונכנס לרשימת "מסעי ההופעות המרוויחים בהיסטוריה". כאשר הופיעה בפסטיבל המוזיקה "Coachella" באפריל 2017 קנתה אחוזה במחיר של כ-12 מיליון דולר בעיר מאליבו ובתקופת הופעתה במחצית הסופרבול לאותה שנה היא התגוררה באחוזה נוספת במחיר של כ-20 מיליון דולר בטקסס. באוקטובר 2018, קנתה בית חדש בניו יורק בעלות של כ-30 מיליון דולר.

== הישגים בולטים ==
גאגא בטקס [[פרסי הווידאו קליפים של MTV שבו זכתה בשני פרסים עם השיר "Born This Way" בשנת 2011]]
במשך שנות הקריירה שלה, גאגא זכתה מעל ל-330 פרסים בהם, 12 פרסי גראמי מתוך כ-29 מועמדויות, 7 פרסי המוזיקה של בילבורד, 3 פרסי המוזיקה האמריקאית, 3 פרסי המוזיקה הבריטית, 2 פרסי גלובוס הזהב, 5 פרסי המוזיקה העולמית, פרס אוסקר מתוך כ-3 מועמדויות, 18 פרסי הווידאו קליפים של MTV שבהם הצליחה לזכות ב-9 בטקס אחד ובכך היא והזמרת ביונסה מוכתרות כיחידות שעשו זאת, 12 פרסי המוזיקה של MTV אירופה שהיא מוכתרת בנוסף כזמרת עם מספר הזכיות הרב ביותר בהיסטוריה, ו-14 שיאי גינס שהצליחה לשבור.<ref></ref> היא האמן הראשון בהיסטוריה לזכות בפרס האייקון של היכל התהילה של כותבי השירים, ובנוסף מחזיקה בפרס "האמן הצעיר" של פרסי האומנויות הלאומיות שמכבד אנשים שהראו הישגים ומנהיגות בשלב מוקדם בקריירה שלהם. בשנת 2016 זכתה בפרס מיוחד על ידי מוזיאון הגראמי. בשנת 2011, גאגא הוכרה על ידי מועצת מעצבי האופנה של אמריקה שהעניקה לה את פרס אייקון סטייל האופנה. בשנת 2009 זכתה בפרס "הכוכב הזורח" של בילבורד ושנה לאחר מכן הופיעה בכריכת המגזין בקטגוריית "אמן השנה". בשנת 2015 הוכתרה כאשת השנה במגזין ובכך הפכה לאישה התשיעית שזוכה בתואר בכל הזמנים. שירה, "Shallow" משנת 2018 מוכתר כשיר עם מספר זכיות הפרסים הרב ביותר בהיסטוריה.<ref></ref>

בשנת 2019, היא הפכה לאישה הראשונה שזוכה בפרס אוסקר, בגראמי, בגלובוס הזהב, ובאפט"א באותה שנה.<ref></ref> בטקס פרסי הווידאו קליפים של MTV בשנת 2020, זכתה בפרס ה"טריקון" הראשון בהיסטוריה המוקדש לעבודתה המגוונת כמוזיקאית, שחקנית, פילנתרופית, ואייקונית אופנה.<ref></ref> גאגא היא האמן השמיני הנמכר ביותר בהורדות דיגיטליות עם מעל ל-83 מיליון עותקים,<ref></ref> והיא האישה הראשונה שזוכה בפרס היהלום הדיגיטלי של RIAA. היא האמן היחיד בהיסטוריה שמחזיק בשני שירים עם מעל ל-7 מיליון הורדות עד היום, "Just Dance" ו-"Poker Face", ובנוסף מחזיקה ב-5 אלבומים שהגיעו לתואר פלטינה ומעלה בארצות הברית ו-2 עם תואר זהב. בממלכה המאוחדת, אלבום הבכורה שלה, "The Fame" מוכתר כאלבום ה-31 הנמכר ביותר לצד תואר היהלום עם מעל ל-3 מיליון עותקים ובשנת 2011 שבר שיא גינס בכך שהוכתר כאלבום הדיגיטלי הנמכר ביותר במדינה.<ref></ref><ref></ref> בארצות הברית, "Poker Face" ו-"Bad Romance" הם שני הסינגלים שלה אשר מוכתרים בתואר יהלום לאחר שמכרו 10 מיליון עותקים. ערוץ היוטיוב שלה מונה נכון לנובמבר 2020, כ-18.7 מיליון רשומים ומעל ל-10 מיליארד כניסות, ובספטמבר 2017 נחשף כי ערך הוויקיפדיה שלה הוא הערך השלושים הנצפה ביותר באתר, והערך הנצפה ביותר של אישה ומוזיקאי בכל הזמנים עם מעל ל-92.3 מיליון צפיות, כאשר במקום הראשון נמצא הזמר מייקל ג'קסון עם כ-96.3 מיליון צפיות. לאורך השנים, היא גרפה כ-512.3 מיליון דולר הכנסות מתוך סבבי ההופעות שלה ובשנת 2020 נהפכה לאישה החמישית שחוצה את רף החצי מיליארד.<ref></ref>

== במצעד הבילבורד ==
חמישה משיריה של גאגא כבשו את המצעד הרשמי של ארצות הברית, הבילבורד הוט 100. מתוך כ-34 שירים שנכנסו סך הכול למצעד, כ-17 הגיעו לעשרת המובילים.<ref></ref> בשנת 2011, שירה "Born This Way" הגיע ביציאתו הישר אל המקום הראשון ובכך, הפך לשיר ה-19 בהיסטוריה שעושה זאת.<ref></ref> בשנת 2020, "Rain on Me" בשיתוף עם הזמרת אריאנה גרנדה הגיע ביציאתו גם הוא הישר אל פסגת המצעד ושבר שיא חדש בקטגוריית שיר הצמד הנשי הראשון שכובש את המצעד הישר ביציאתו ובנוסף הכתיר את גאגא כאמן השלישי שהגיע למקום הראשון בשלושה עשורים שונים.<ref></ref> במצעד שירי הדאנס, 15 משיריה הגיעו למקום הראשון והיא ממוקמת ברשימת האמנים שהביאו את מספר השירים הגבוה ביותר במקום העשירי לצד שיא הזמן הקצר ביותר של הבאת 10 שירים לראש המצעד. במצעד האלבומים הרשמי, שישה מאלבומיה של גאגא הגיעו לפסגת הבילבורד 200 ובכך היא נחשבת לאחת מתוך שמונה הזמרות היחידות בכל הזמנים אשר כבשו אותו כ-6 פעמים, ובשיא של הזמן הקצר ביותר.<ref></ref>

להיטי מקום ראשון:
* "Just Dance" <small>(בהשתתפות קולבי אודוניס)</small>
* "Poker Face"
* "Born This Way"
* "Shallow" <small>(בהשתתפות בראדלי קופר)</small>
* "Rain on Me" <small>(בהשתתפות אריאנה גרנדה)</small>

== דיסקוגרפיה ==

=== אלבומי אולפן ===
* 2008: The Fame
* 2011: Born This Way
* 2013: Artpop
* 2014: Cheek to Cheek (יחד עם טוני בנט)
* 2016: Joanne
* 2020: Chromatica
* 2021: Love for Sale (יחד עם טוני בנט)

=== אלבומים אחרים - אוספים ===
* 2009: The Cherrytree Sessions
* 2009: Hitmixes
* 2009: The Fame Monster
* 2010: The Remix
* 2011: Born This Way: The Remix
* 2011: Born This Way: The Collection
* 2011: A Very Gaga Holiday
* 2018: A Star Is Born (יחד עם בראדלי קופר)
* 2021: Dawn of Chromatica

==הופעות==
=== סיבובי הופעות ===
* 2009: The Fame Ball Tour
* 2009–2011: The Monster Ball Tour
* 2012–2013: Born This Way Ball
* 2014: ArtRave: The Artpop Ball
* 2017–2018: Joanne World Tour
* 2022: The Chromatica Ball

===סיבובי הופעות משותפים ===
* 2009–2010: Fame Kills: Starring Kanye West and Lady Gaga (יחד עם קניה וסט)
* 2014–2015: Cheek to Cheek Tour (יחד עם טוני בנט)

=== סיבובי הופעות קבועים ===
* 2014: Lady Gaga Live at Roseland Ballroom
* 2018–2024: Lady Gaga Enigma + Jazz & Piano

===סיבובי הופעות שיווקיים===
* 2013: ArtRave
* 2016: Dive Bar Tour

== בשמים ==
* 2012: "Fame"
* 2014: "Eau De Gaga"

==פילמוגרפיה==
* 2013: מצ'טה קטלני
* 2014: עיר החטאים: עלמה להרוג
* 2015–2016: אימה אמריקאית
* 2017: גאגא: מטר חמישים ושבע (תיעודי)
* 2018: כוכב נולד
* 2021: בית גוצ'י
* 2024: ג'וקר: טירוף בשניים

==פרסים והוקרה==

==לקריאה נוספת==
* מורין קאלאהאן, "Poker Face - עלייתה של ליידי גאגא", הוצאת קוראים, 2011.

==קישורים חיצוניים==

* 

* 
* [http://www.kan.org.il/Podcast/item.aspx?pid=9016 גיבור תרבות: תוכנית רדיו המוקדשת כולה לליידי גאגא], בהגשת ד"ר דן ערב, ד"ר דוד גורביץ' ויונתן גת: [http://www.kan.org.il/Podcast/item.aspx?pid=9016 להאזנה]
* [https://web.archive.org/web/20140805125844/http://www.musicdb.co.il/Lady_Gaga ליידי גאגא], באתר MusicDB
* 
* 
* 
* 
* 
* 
* 
* 
* אלבומי האולפן של [https://www.radio69fm.com/lady-gaga ליידי גאגא], ברדיו מוסיכיף 69FM
* [http://shironet.mako.co.il/artist?lang=2&prfid=36217 מילים לשירים של Lady Gaga], באתר שירונט

==הערות שוליים==

*
קטגוריה:אמניות אינטרסקופ רקורדס
קטגוריה:אמנים אמריקאים הידועים בשם במה
קטגוריה:אמריקאיות ממוצא איטלקי
קטגוריה:ביסקסואליות אמריקאיות
קטגוריה:במאיות וידאו קליפים
קטגוריה:דוגמניות אמריקאיות
קטגוריה:זוכות פרס גראמי
קטגוריה:זוכי אוסקר: כותבי השיר המקורי הטוב
קטגוריה:זוכי פרס גלובוס הזהב – השיר המקורי הטוב
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי פרס המוזיקה האמריקאית
קטגוריה:זוכי פרס המוזיקה הבריטית
קטגוריה:זוכי פרס המוזיקה של בילבורד
קטגוריה:זוכי פרס גראמי למוזיקת דאנס ואלקטרונית
קטגוריה:זוכי פרס המוזיקה של MTV אירופה
קטגוריה:זוכי פרס הווידאו קליפים של MTV: אישים
קטגוריה:זוכי פרס המוזיקה העולמי: פריצת השנה
קטגוריה:זמרות פופ אמריקאיות
קטגוריה:זמרות-יוצרות אמריקאיות
קטגוריה:זמרים להט"בים אמריקאים
קטגוריה:מתמודדים עם מגבלה נפשית: אמריקאים
קטגוריה:ניו יורק: אישים
קטגוריה:נשות עסקים אמריקאיות
קטגוריה:פזמונאיות אמריקאיות
קטגוריה:פמיניסטיות אמריקאיות
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:פורבס 30Under30
קטגוריה:במאי וידאו קליפים אמריקאים
קטגוריה:אמני אינטרסקופ רקורדס
קטגוריה:אמריקאים ממוצא איטלקי
קטגוריה:ביסקסואלים אמריקאים
קטגוריה:זמרים-יוצרים אמריקאים
קטגוריה:להט"ביות אמריקאיות
קטגוריה:אנשי עסקים אמריקאים
קטגוריה:אמריקאים שהופיעו ברשימת טיים 100
קטגוריה:מחלוקות סביב טענות לתועבה במוזיקה
קטגוריה:זוכות פרס איגוד מבקרי הקולנוע האמריקאי לשחקנית הטובה ביותר
קטגוריה:אמריקאיות שנולדו ב-1986
קטגוריה:אמריקאים שנולדו ב-1986